Diari Oficial de la Generalitat Valenciana


Sumari del DOGV 884, del 16-08-1988 (1988/811820)

ORDRE de 30 de juny de 1988, de la Conselleria de Cultura, Educació i Ciència, per la qual s'estableix el calendari escolar per a tots els centres docents no universitaris durant el curs 1988-1989.
-----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/06/30/(4)/dof/vci/html**

### Dades del document

Número de DOGV
:   884

Data del DOGV
:   16-08-1988

Secció del DOGV
:   DISPOSICIONS GENERALS

Número del document
:   1988/811820


Data del document
:   30-06-1988

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

Ordre de 30 de juny de 1988, de la Conselleria de Cultura, Educació i Ciència, per la qual s'estableix el calendari escolar per a tots els centres docents no universitaris durant el curs 1988-89.  
Atesa la necessitat d'establir el calendari escolar que ha de regir als Centres Docents de la Comunitat Valenciana i tenint en compte l?experiència en l'aplicació del calendari escolar del passat curs, vists els articles d'aplicació de la Llei General d'Educació número 14/70, de 4 d'agost, i de la Llei Orgànica 8/85, de 3 de juliol, i en virtut de les competències conferides al Reial Decret 2.093/83, de 28 de juliol, sobre traspàs de funcions i serveis de l'Administració de l'Estat a la Comunitat Valenciana, en matèria d'Educació.  
ORDENE:  
Article 1.1  
Durant el curs escolar 1988/89, els Centres Públics i Privats d'EGB, Pre-escolar, Educació Especial, BUP i FP de la Comunitat Valenciana es regiran pel que disposa aquesta Ordre.  
Article 2n  
El Curs Acadèmic per a tots els Centres Docents esmentats començarà 1'1 de setembre i finalitzarà el 31 d'agost de 1989, llevat d'activitats pendents del curs anterior.  
Article 3r  
El professorat dels nivells afectats per aquest calendari, realitzarà activitats acadèmiques als Centres des de l'1 de setembre de 1988 fins al 30 de juny de 1989, ambdós inclusivament, llevat d'activitats pendents de realitzar en el mes de juliol.  
Article 4t  
Les classes es faran:  
a) Per a Ensenyaments Bàsics (EGB, Preescolar i Educació Especial), de dilluns a divendres, durant els dies que hi ha entre el 12 de setembre de 1988 i el 23 de juny de 1989, ambdós inclusivament, a excepció dels que corresponen a les vacances i als dies festius.  
b) Per a Ensenyaments Mitjans (BUP, FP i CEI de Xest), del dia 3 d'octubre de 1988 al dia 15 de juny de 1989, ambdós inclusivament.  
Article 5é  
Seran festius durant el curs escolar, a més del descans del diumenge, aquests dies:  
- 12 d'octubre: Festa Nacional d'Espanya.  
- 1 de novembre: Festa de Tots Sants.  
- 5 de desembre: Descans corresponent a la festa de la Immaculada Concepció. (Decret 210/87, DOGV número 733).  
- 6 de desembre: Dia de la Constitució Espanyola.  
- 1 de maig: Festa del Treball.  
- 25 de maig: Corpus Christi.  
- 24 de juny: Sant Joan.  
Cada municipi podrà, després d'escoltar el Consell Escolar, determinar fins a un màxim de tres dies festius, entre els esmentats com a escolars en aquest calendari. A més dels assenyalats com a festius per l'Ajuntament, d'acord amb el que estableix l?article 46 del Reial Decret 2.001/83, de 28 de juliol (BOE del 29), i que anualment són publicats en el Diari Oficial de la Generalitat Valenciana. Amb aquesta finalitat, els Ajuntaments trametran als Serveis Territorials d?Educació corresponents, amb l'antelació que cal, la llista de dies declarats com a no escolars per tal que el Director del Servei Territorial d'Educació els autoritze.  
Article 6é  
Fora de les vacances d'estiu seran període de vacances:  
- Nadal: des del 22 de desembre de 1988 fins al 6 de gener de 1989, ambdós inclusivament.  
- Pasqua: des del 23 de març al 3 d'abril de 1989, ambdós inclusivament.  
Article 7é  
Per a Ensenyaments Bàsics, en els períodes corresponents als mesos de juny i setembre, les activitats escolars dels alumnes es faran al llarg del matí, en jornada continuada, de nou a tretze hores. Les hores que resten per a completar l'horari dels professors es destinaran de manera flexible, segons les necessitats dels Centres, a activitats que no requeriran la presència dels alumnes.  
Durant la resta del curs, la jornada per al desplegament del currículum serà de 5 hores diàries, distribuïdes de 9 a 12 i de 15 a 17 hores. Qualsevol variació de l'horari haurà de ser prèviament autoritzada pel Director dels Serveis Territorials de Cultura i Educació.  
Article 8é  
En Ensenyaments mitjans, si els Consells Escolars ho consideren adient, podran establir-se al principi de curs, fins a tres dies de classe, que poden ser dedicats a activitats de tipus extraescolars: activitats culturals, viatges amb finalitats educatives, eixides a museus o rutes d'interés històrico-cientific, etc. Les dates establertes per a aquests dies, així com els objectius didàctics que es persegueixen, es publicaran en el projecte del Centre i el Fullet informatiu, amb la finalitat que tant l'Administració Educativa com els membres de cada comunitat escolar en tinguen coneixement amb l'anticipació que cal.  
Article 9é  
Aquesta Ordre per la qual s'estableix el Calendari escolar l'haurà d'exposar, de forma visible per als interessats, en tots els Centres Docents de Prescolar, EGB, Educació Especial, BUP i FP de la Comunitat Valenciana.  
Article 10  
Qualsevol modificació del Calendari que calga per circumstàncies especials, haurà d'ésser autoritzada per la Conselleria de Cultura, Educació i Ciència.  
DISPOSICIONS FINALS  
Primera  
Les respectives Direccions Generals d'Ordenació i Innovació Educativa i Centres i Promoció Educativa dictaran les disposicions escaients, en desplegament o compliment del que disposa aquesta Ordre.  
Segona  
Aquesta disposició tindrà vigència des del mateix dia de la publicació al DOGV.  
València, 30 de juny de 1988.  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI